पाएं अपने शहर की ताज़ा ख़बरें और फ्री ई-पेपरडाउनलोड करें
काशी विश्वनाथ मंदिर रेड जोन में स्थित अन्नपूर्णा मंदिर परिसर के पास राम मंदिर के 40 वर्षीय पुजारी उमेश मिश्रा ने फांसी लगा कर आत्महत्या कर लिया। उमेश परिसर में दूसरे मंजिल के कमरे में ही अक्सर रहता था। वही उसने पंखे के सहारे फांसी लगा लिया। मंदिर से जुड़े लोगों ने कमरा काफी देर से बंद देख कर दशाश्वमेध थाने को सूचित किया। मौके पर पहुंची पुलिस ने शव को उतार कर पोस्टमार्टम के लिये भेज दिया।
कुछ महीनों से मानसिक रूप से काफी परेशान था
मृतक उमेश मिश्रा को बताया जा रहा है कि मध्य प्रदेश के सागर के खतौरा कला गांव का रहने वाला था। साला शिवम ने बताया मेरी बहन नंदिनी से उनकी शादी करीब दस साल पहले हुई थी। जीजा बहुत पहले पढ़ाई करने काशी आये थे। फिर वो यही मंदिर से जुड़ गए। पुजारी और मैनेजर दोनों ही काम वो देखते थे। आठ साल का एक बेटा भी उनको है। कुछ दिनों से वो परेशान थे, लेकिन वजह किसी को नहीं बताये थे। दीदी से उन्होंने सुबह फोन पर कहा था, शाम को खाना बना लेना आकर खाएंगे।
पुलिस को कमरे से कोई सुसाइड नोट नहीं मिला
ASP दशाश्मेघ अवधेश पांडेय ने बताया कमरे से कोई नोट भी नहीं मिला है। पत्नी से बातचीत में भी कोई वजह सामने नहीं आयी हैं। किसी से कोई विवाद की बात भी अभी तक सामने नहीं आयी है। कुछ दिनों से किसी बात को लेकर परेशान था। लेकिन किस बात से परेशान था, जांच किया जा रहा है। हो सकता हैं कि आर्थिक तंगी की कुछ बात रही हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn